ବିଶ୍ୱ ପରିମଳ ସଙ୍କଟର ମୁକାବିଲା ପାଇଁ ପ୍ରତିବର୍ଷ ନଭେମ୍ବର ୧୯କୁ ବିଶ୍ୱ ଶୌଚାଳୟ ଦିବସ (World Toilet Day) ଭାବରେ ପାଳନ କରାଯାଏ ।
ଲାଇକ୍ (0)
Do you think this is inappropriate content? Please let us know!
ଲାଇକ୍ (0)
ପରିମଳ ବାବଦରେ ଲୋକଙ୍କୁ ସଚେତନ କରିବା ସହ ଶୌଚାଳୟ ବ୍ୟବହାର ପ୍ରତି ଉତ୍ସାହିତ କରିବା ପାଇଁ ବିଶ୍ୱ ଶୌଚାଳୟ ଦିବସର ସୃଷ୍ଟି । ବିଶ୍ୱ ପରିମଳ ସଙ୍କଟର ମୁକାବିଲା ପାଇଁ ପ୍ରତିବର୍ଷ ନଭେମ୍ବର ୧୯କୁ ବିଶ୍ୱ ଶୌଚାଳୟ ଦିବସ (World Toilet Day) ଭାବରେ ପାଳନ କରାଯାଏ ।
ଆପଣମାନେ ସମସ୍ତେ ଟୟଲେଟ - ଏକ ପ୍ରେମ କାହାନୀ ଶୀର୍ଷକର ହିନ୍ଦୀ ସିନେମା ଦେଖିଥିବେ । ଅକ୍ଷୟ କୁମାର ଓ ଭୂମି ପେଣ୍ଡେନକରଙ୍କ ଅଭିନୀତ ଏହି ସିନେମାରେ ଶୌଚାଳୟ ତଥା ପରିମଳକୁ ନେଇ ସୁନ୍ଦର ବାର୍ତ୍ତା ଦିଆଯାଇଥିଲା । ୨୦୧୭ ମସିହାରେ ରିଲିଜ ହୋଇଥିବା ଏହି ସିନେମାର ପୃଷ୍ଠଭୂମିରେ ଗ୍ରାମୀଣ ଭାରତର ପରିମଳ ବ୍ୟବସ୍ଥା ତଥା ସ୍ୱଚ୍ଛତା ତଥା ପରିମଳକୁ ନେଇ ରହିଥିବା ରୁଢ଼ିବାଦୀ ଦୃଷ୍ଟିକୋଣକୁ ଦର୍ଶାଯିବା ସହ ସ୍ୱଚ୍ଛ ଭାରତ ମିଶନକୁ ପ୍ରୋତ୍ସାହିତ କରାଯାଇଥିଲା । ଏପରି ଗୋଟିଏ ସିନେମା ନୁହେଁ ଅନେକ ପ୍ରାମାଣିକ ଚଳଚ୍ଚିତ୍ର, ପଥପ୍ରାନ୍ତ ନାଟକ ଆଦି ଦ୍ୱାରା ପରିମଳ ଓ ସ୍ୱଚ୍ଛତା ସମ୍ପର୍କରେ ଜନସଚେତନତା ସୃଷ୍ଗି କରାଯାଇଥାଏ ।
ଖୋଲାରେ ଶୌଚ କରିବା ଏକ ଅପରାଧ । ଏହା ନିଜ ପାଇଁ ଯେତିକି କ୍ଷତିକାରକ ତାଠୁ ଅଧିକ ପରିବେଶ ପାଇଁ ମଧ୍ୟ । ଏହା ଅନେକ ରୋଗର କାରଣ । ଆହୁରି ମଧ୍ୟ ଖୋଲାରେ ଶୌଚ କରିବାକୁ ବାଧ୍ୟ ହେଉଥିବା ମହିଳା ତଥା ବାଳିକାମାନେ ନିଜର ସମ୍ମାନ ହାନି ସହ ଅପରାଧବୋଧର ଶିକାର ହୋଇଥାନ୍ତି । ବିପର୍ଯ୍ୟସ୍ତ ପରିମଳ ବ୍ୟବସ୍ଥା ଓ ମହିଳାଙ୍କ ସମ୍ମାନକୁ ଦୃଷ୍ଟିରେ ରଖି ୨୦୦୧ ନଭେମ୍ବର ୧୯ ତାରିଖ ଦିନ ବିଶ୍ୱ ଶୌଚାଳୟ ସଂଗଠନ ଗଢ଼ା ଯାଇଥିଲା । ତେବେ ୨୦୧୩ ମସିହାରେ ମିଳିତ ଜାତିସଙ୍ଘ ଏହି ଦିବସ ପାଳନ ନେଇ ଆନୁଷ୍ଠାନିକ ଘୋଷଣା କରିଥିଲା । ସେବେଠାରୁ ଏହି ଦିବସ ପାଳନ କରାଯାଇ ପରିମଳ ତଥା ଶୌଚାଳୟ ସମ୍ପର୍କରେ ସଚେତନତା ସୃଷ୍ଟି କରାଯାଉଛି ।
ତେବେ ପ୍ରତ୍ୟେକ ବର୍ଷ ଏହି ଦିବସ ପାଳନ ନେଇ ଏକ ବିଶେଷ ପ୍ରସଙ୍ଗ ବା ଥିମର ଚୟନ କରାଯାଇଥାଏ । ସେହିପରି ଚଳିତ ବର୍ଷ ବିଶ୍ୱ ଶୌଚାଳୟ ଦିବସର ପ୍ରସଙ୍ଗ ବା ଥିମ ରହିଛି 'ମେକିଂ ଦି ଇନ୍ଭିଜିବଲ୍ ଭିଜିବଲ୍' । ମାନବ ବର୍ଜ୍ୟବସ୍ତୁ ନଦୀ, ହ୍ରଦ ଏବଂ ମାଟିରେ ବିସ୍ତାର କରି ଭୂତଳ ଜଳ ଉତ୍ସକୁ ପ୍ରଦୂଷିତ କରୁଛି । ଏହି ସମସ୍ୟା ଯଦିଓ ଅଦୃଶ୍ୟ, ତେବେ ଏହା ଭୂତଳ ଭାଗରେ ତଥା ଅନୁନ୍ନତ ଅଞ୍ଚଳରେ ଘଟୁଛି । ଏହି ଅଦୃଶ୍ୟ ସମସ୍ୟା ସମ୍ପର୍କରେ ସଚେତନତା ସୃଷ୍ଟି କରିବା ହେଉଛି ଚଳିତ ବିଶ୍ୱ ଶୌଚାଳୟ ଦିବସର ବାର୍ତ୍ତା ।
ମାନବ ଓ ପରିବେଶକୁ ସୁସ୍ଥ ରଖିବାରେ ନିରାପଦ ପରିମଳ ଗୁରୁତ୍ୱପୂର୍ଣ୍ଣ ଭୂମିକା ନିର୍ବାହ କରେ । ନିରାପଦ ପରିମଳ ଭୂତଳ ଜଳକୁ ସୁରକ୍ଷା ଦେଇଥାଏ । ତେଣୁ ଆସନ୍ତୁ ସ୍ୱଚ୍ଛତା ତଥା ସୁସ୍ଥ ପରିମଳ ପ୍ରତି ଆଉ ଗୋଟିଏ ପାଦ ଆଗକୁ ବଢାଇବା । ଏହି ସମ୍ପର୍କରେ ଜନସଚେତନତା ସୃଷ୍ଟି କରିବାରେ ସକ୍ରିୟ ଅଂଶଗ୍ରହଣ କରିବା ।
